जल स्वावलंबन कार्य में गड़बड़ी पर होगी कार्रवाई
झालावाड़| मुख्यमंत्रीजल स्वावलंबन अभियान के द्वितीय चरण के अंतर्गत बन रहे जलाशय निर्माण के लिए पंचायत समितियों में कार्यरत सहायक अभियंताओं को तकनीकी अधिकारी बनाया गया है। ये अधिकारी सप्ताह में एक दिन अपने क्षेत्र में इस अभियान के अंतर्गत हो रहे कार्यों की गुणवत्ता की जांच करेंगे। कलेक्टर ने कहा कि जो भी इस अभियान के अंतर्गत बन रहे जलाशयों एवं कार्यों में चूक करेगा उसके खिलाफ अनुशासनात्मक कार्रवाई की जाएगी। उन्होंने बताया कि शीघ्र ही राज्य स्तरीय टीम द्वारा जिले में हो रहे कार्यों का समय-समय पर औचक निरीक्षण कर गुणवत्ता की जांच की जाएगी। इस दौरान प्रशिक्षु आईएफएस वी केतन कुमार, सहायक उप वन संरक्षक जयराम पांडे, अधिशासी अभियंता इंद्रजीत निमेश सहित पंचायत समितियों के सहायक अभियंता सहित अन्य उपस्थित थे।
hin_Deva hin_Deva